Ministru kabineta noteikumu „ Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi” projekts (turpmāk – MK noteikumu projekts) izstrādāts atbilstoši:- Ministru kabineta 2014.gada 30.oktobra rīkojumam Nr.618 (prot. Nr. 55 47. §), saskaņā ar kuru Labklājības ministrijai (turpmāk – LM) sadarbībā ar Finanšu ministriju jāizstrādā un līdz 2015.gada 30.aprīlim jāiesniedz MK noteikumu projekts;- “Iekļaujošas nodarbinātības pamatnostādnēm 2015.-2020.gadam”;- Ministru Prezidenta 2014.gada 21.jūlija rezolūcijai Nr. 12/2014-JUR-151, saskaņā ar kuru atbildīgajām institūcijām līdz 2017. gada 1. decembrim atbilstoši kompetencei jāsagatavo un noteiktajā kārtībā jāiesniedz Ministru kabinetā 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20.panta 13.punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Darbības programmas “Izaugsme un nodarbinātība” (turpmāk – darbības programma) prioritārais virziens “Sociālā iekļaušana un nabadzības apkarošana” paredz īstenot 9.1.1. specifisko atbalsta mērķi „Palielināt nelabvēlīgā situācijā esošu bezdarbnieku iekļaušanos darba tirgū” (turpmāk – atbalsta mērķis). Atbalsta mērķa ietvaros tiks īstenots 9.1.1.3. pasākums “Atbalsts sociālajai uzņēmējdarbībai” (turpmāk – pasākums). 2013. gadā, pamatojoties uz Valdības deklarāciju, kā arī Latvijas Nacionālajā attīstības plānā 2014.–2020. gadam noteiktajiem uzdevumiem, tika uzsākts darbs pie koncepcijas "Par sociālās uzņēmējdarbības ieviešanas iespējām Latvijā" (turpmāk – koncepcija) izstrādes. 2014. gada 14. oktobrī Ministru kabinets (turpmāk – MK) (MK 2014.gada 30.oktobra rīkojums Nr.618 (prot. Nr. 55 47. §)) atbalstīja LM izstrādāto koncepciju, kas paredz LM sākt sociālās uzņēmējdarbības attīstību/ieviešanu Latvijā.Šobrīd Latvijā nepastāv tiesiskais regulējums, kas nosaka kārtību, t.sk. kritērijus sociālā uzņēmuma statusa iegūšanai un darbības veida atzīšanai. Papildus tam arī nav noteikti atbalsta instrumenti sociālās uzņēmējdarbības veicējiem, t.sk. arī valsts un pašvaldību atbalsta sniegšanas mehānismi. Viens no sociālo uzņēmumu/sociālās uzņēmējdarbības mērķiem ir mazināt pastāvošo bezdarbu, respektīvi, iesaistīt nodarbinātībā un integrēt darba tirgū bezdarbniekus. Saskaņā ar Nodarbinātības valsts aģentūras (turpmāk – NVA) datiem, kopējais reģistrēto bezdarbnieku skaits 2015. gada aprīļa beigās bija – 82 833 bezdarbnieki. Lielākās mērķgrupas no bezdarbnieku kopskaita bija: bezdarbnieki vecumā 50 gadi un vecāki (37,2% jeb 30 842 bezdarbnieki), ilgstošie bezdarbnieki (31,7% jeb 26 281 bezdarbnieki), bezdarbnieki ar invaliditāti (10,6% jeb 8 743 bezdarbnieki). Latvijā atbalsts uzņēmumiem, kas nodarbina nelabvēlīgākā situācijā esošus bezdarbniekus, tiek īstenots dažādu pasākumu ietvaros. Tomēr šie pasākumi nenodrošina un nepiedāvā speciālus atbalsta instrumentus sociālās uzņēmējdarbības veicējiem, t.sk. neveicina sociālās uzņēmējdarbības attīstību Latvijā.[[1]](#footnote-1)Balstoties uz LM izstrādāto koncepciju, tika secināts, ka pastāv vairāki šķēršļi un problēmas, kas kavē sociālo uzņēmumu darbību un attīstību, t.i., pastāv tiesiskā ietvara trūkums sociālajai uzņēmējdarbībai, kas neveicina un pat bremzē sociālo uzņēmumu attīstību un atzīšanu, kā arī nav izstrādāta sociālās uzņēmējdarbības atbalsta sistēma. Ņemot vērā iepriekš minēto, kā arī lai atbilstoši ES Padomes rekomendācijām sekmētu stratēģijas ”Eiropa 2020”, Latvijas Nacionālais attīstības plāna 2014. – 2020 un “Iekļaujošo nodarbinātības pamatnostādņu 2015.–2020.gadam” mērķu sasniegšanu, ir nepieciešams izstrādāt šo MK noteikumu projektu.MK noteikumu projekts paredz, ka pasākuma mērķa grupa ir:- komersanti un biedrības, un nodibinājumi (turpmāk – pasākuma dalībnieki);- fiziskas personas, kuras plāno uzsākt sociālo uzņēmējdarbību (turpmāk – sociālās uzņēmējdarbības uzsācēji);- nelabvēlīgākā situācijā esošie bezdarbnieki: ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, kā arī bezdarbnieki ar invaliditāti;- personas ar invaliditāti un personas ar garīga rakstura traucējumiem.Pasākuma mērķis ir noteikt un pārbaudīt optimālus risinājumus sociālo uzņēmumu izveidei un attīstībai, tai skaitā darba integrācijas sociālo uzņēmumu atbalstam, lai palielinātu nodarbinātības iespējas nelabvēlīgākā situācijā esošiem bezdarbniekiem, personām ar invaliditāti un personām ar garīga rakstura traucējumiem.Šī mērķa sasniegšanai MK noteikumu projekts paredz īstenot vairākas atbalstāmās darbības, piemēram:- pasākumus (piemēram, konferences, diskusijas, semināri un konsultācijas) sabiedrības izpratnes pilnveidošanai par sociālās uzņēmējdarbības atbalsta sistēmas veidošanu;- sociālo uzņēmumu atbalsta sistēmas izstrādi, t.sk. izstrādāt sociālo uzņēmumu pazīmju, atlases kritēriju piemērošanas metodiku, apmācīt finansējuma saņēmēju un sadarbības partneri; izstrādāt sociālo uzņēmumu reģistra (turpmāk – reģistrs) prototipu, kā arī nodrošināt tā darbību, izstrādāt sociālo uzņēmumu atbalsta instrumentu, atbalsta sniegšanas metodiku un apmācīt finansējuma saņēmēju un sadarbības partneri;- sociālās uzņēmējdarbības uzsākšanas veicināšanu, t.sk. sociālās uzņēmējdarbības ideju konkursa organizēšanu un konsultāciju nodrošināšanu sociālās uzņēmējdarbības uzsācēju biznesa plānu izstrādei; - sociālo uzņēmumu atbalsta instrumentu un sociālās uzņēmējdarbības uzsācēju biznesa plānu īstenošanu;- pasākuma starprezultātu novērtēšanu un priekšlikumu izstrādi tiesiskā ietvara un atbalsta pilnveidošanai.Pasākuma ietvaros finansējumu saņēmēja (LM) sadarbības partneris saskaņā ar Attīstības finanšu institūcijas likumu[[2]](#footnote-2) ir valsts akciju sabiedrība “Attīstības finanšu institūcija Altum” (turpmāk – sadarbības partneris). Sadarbības partnera pienākumi ir izstrādāt atbalsta piešķiršanas un uzraudzības procedūru pasākuma dalībniekiem, kā arī piešķirt atbalstu pasākuma dalībniekiem un sociālās uzņēmējdarbības uzsācējiem (izvērtējot sociālās uzņēmējdarbības uzsācēju iesniegtos biznesa plānus un atbilstību *de minimis* valsts atbalsta piešķiršanas nosacījumiem). Atbalsts pasākuma dalībniekiem un sociālās uzņēmējdarbības uzsācējiem tiks sniegts atbilstoši izstrādātajai atbalsta sniegšanas un piemērošanas metodikai, t.sk. izvērtējot valsts atbalsta piešķiršanas nosacījumus atbilstoši *de minimis* normatīvajam regulējumam.Efektīvai pasākuma īstenošanai tiks izveidota uzraudzības padome (turpmāk – padome), kuras sastāvā tiks iekļauti pārstāvji no valsts institūcijām (piemēram, LM, Finanšu ministrijas, Ekonomikas ministrijas, Vides aizsardzības un reģionālās attīstības ministrijas, Tieslietu ministrijas, Valsts ieņēmumu dienesta) un nevalstiskajām organizācijām (biedrībām un nodibinājumiem), Latvijas Pašvaldību savienības, Reģionālo attīstības centru apvienības, plānošanas reģioniem un Latvijas Darba devēju konfederācijas, Latvijas Tirdzniecības un rūpniecības kameras. Padomes galvenie uzdevumi būs uzraudzīt pasākuma īstenošanu, sniegt rekomendācijas un konsultācijas finansējuma saņēmējam par nepieciešamajām izmaiņām sociālo uzņēmumu atbalsta sistēmā un saskaņot pasākuma starprezultātu novērtējumu un priekšlikumus. Pasākuma īstenošanas laiks (līguma slēgšana par projekta īstenošanu) ir no 2015.gada trešā ceturkšņa līdz 2022.gada ceturtajam ceturksnim. Pasākuma ieviešana tiks īstenota vairākās fāzēs[[3]](#footnote-3):1) projekta (pasākuma) pirmā (sagatavošanās) fāzē (no 2016.gada pirmā ceturkšņa) ietver, sociālo uzņēmumu pazīmju, atlases kritēriju, atbalsta piemērošanas metodikas izstrādi; pastāvošā tiesiskā ietvara atbilstības un sociāli ekonomiskās ietekmes izvērtējumu, t.sk. par pašvaldību iespējām piedalīties sociālās uzņēmējdarbības iniciēšanā un attīstībā; sadarbības partnera piesaisti un kapacitātes stiprināšanu; sociālo uzņēmumu reģistra izveides pilotēšanu, tā darbības uzsākšanu un pārbaudi; sabiedrības izpratnes veidošanas un izglītošanas pasākumus (piemēram, diskusijas, konsultācijas u.c.);2) ieviešanas fāze, kas ietver pasākuma dalībnieku, tai skaitā sociālās uzņēmējdarbības uzsācēju, atlasi un atbalsta sniegšanu pasākuma dalībniekiem un sociālās uzņēmējdarbības uzsācējiem;3) izvērtēšanas fāze (no 2017. ceturtā ceturkšņa), kas ietver sociālo uzņēmumu atbalsta sistēmas novērtējumu un sociālo uzņēmumu atbalsta sistēmas pilnveidošanu un pielāgošanu.4) īstenošanas fāze (līdz 2022.gada ceturtajam ceturksnim), kas ietver atbalsta sniegšanu, tai skaitā sniegtā atbalsta uzraudzību, pasākuma dalībniekiem atbilstoši pilnveidotajai sociālo uzņēmumu atbalsta sistēmai. Pasākuma ietvaros atbalsta iespējas tiek paredzētas arī biedrībām un nodibinājumiem (saskaņā ar spēkā esošo tiesisko regulējumu, tai skaitā likumiem, kas regulē komercuzņēmumu un biedrību un nodibinājumu darbību), kā arī sociālās uzņēmējdarbības uzsācējiem (fiziskām personām, kuras plāno uzsākt sociālo uzņēmējdarbību). Sociālās uzņēmējdarbības uzsācējiem (fiziskām personām) pasākuma ietvaros ir paredzēts konsultatīvais (piemēram, konsultācijas biznesa plānu izstrādei) un finanšu instrumentu atbalsts. Ja tiks pieņemts pozitīvs lēmums par finanšu atbalsta piešķiršanu sociālās uzņēmējdarbības uzsācējam, tad divu mēnešu laikā no lēmuma pieņemšanas dienas sociālās uzņēmējdarbības uzsācējam būs jāreģistrējas komercreģistrā kā saimnieciskās darbības veicējam (atbilstoši komercdarbību regulējošajiem normatīvajiem aktiem).[[4]](#footnote-4) Pasākuma ietvaros plānotais finansējums ir 19 920 206 *euro*, tai skaitā Eiropas Sociālā fonda (turpmāk – ESF) – 16 932 175 *euro* un valsts budžeta finansējums – 2 988 031 *euro*. Projekta iesniegumā kopējo attiecināmo finansējumu plāno ne vairāk kā 14 920 206 *euro*, tai skaitā ESF finansējumu – 12 682 175 *euro*, valsts budžeta finansējumu – 2 238 031 *euro*. Tiek paredzēts, ka pasākuma ietvaros līdz 2023.gada 31.decembrim tiks sasniegts šāds uzraudzības rādītājs: pasākumā iesaistīti 217 bezdarbnieki (tai skaitā līdz 2018.gada 31.decembrim – 80 bezdarbnieki), bet projekta iesniegumā plāno – 163. MK noteikumu projektā iekļauto rādītāju formulējums ir definēts atbilstoši darbības programmai un Eiropas Parlamenta un Padomes 2013.gada 17.decembra regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – regula Nr. 1304/2013) I pielikumam “Kopējie iznākuma un rezultātu rādītāji ESF investīcijām”.Pasākumam ir tieša pozitīva ietekme uz Eiropas Savienības struktūrfondu ieguldījumu horizontālā principa “Vienlīdzīgas iespējas” mērķu sasniegšanu. Lai nodrošinātu šī principa uzraudzību, MK noteikumu projekts paredz, ka sadarbības partneris iegūs un iesniegs finansējuma saņēmējam datus par horizontālā principa “Vienlīdzīgas iespējas” horizontālā rādītāja “Atbalstu saņēmušo sociālās atstumtības un nabadzības riskam pakļauto iedzīvotāju skaits" sasniegšanu, ievērojot normatīvajos aktos par fizisko personu datu aizsardzību noteiktās prasības. Finansējuma saņēmējs nodrošinās šo datu uzkrāšanu Eiropas Savienības struktūrfondu un Kohēzijas fonda vadības informācijas sistēmā par pasākuma ietvaros atbalstu saņēmušo sociālās atstumtības un nabadzības riskam pakļauto iedzīvotāju skaitu atbilstoši regulas Nr. 1304/2013 I pielikumam “Kopējie iznākuma un rezultātu rādītāji ESF investīcijām”.Līdz 2018.gada 31.decembrim projekta iesniegumā iznākuma rādītāju plāno atbilstoši MK noteikumu projekta 8.punktā noteiktajam pieejamajam kopējam attiecināmo izmaksu finansējuma apmēram. No 2019.gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt projektā plānoto sasniedzamo iznākuma rādītāja vērtību MK atbilstoši noteikumu projekta 7.punktā noteiktajam pasākumam plānotajam kopējam attiecināmā izmaksu finansējuma apmēram.Atbilstoši Finanšu ministrijas 2014.gada 22.maija vēstulei Nr.21-4-01/2875 “Par specifisko atbalsta mērķu sākotnējo novērtēšanu” specifiskā atbalsta mērķa pasākuma ir veikts sākotnējais novērtējums[[5]](#footnote-5).Ņemot vērā sociālo uzņēmumu īpašo lomu un nozīmi, pasākuma īstenošanai būs pozitīva sociāla un ekonomiska ietekme, jo pasākums nodrošinās sociālās uzņēmējdarbības veicināšanu/attīstību Latvijā. Papildus tam tiks dažādoti veidi sociālo problēmu risināšanai un veicināta jaunu darba vietu izveide (īpaši sociālās atstumtības riskam pakļautajiem un nelabvēlīgākajā situācijā esošajiem bezdarbniekiem). Ņemot vērā iepriekš minēto, pasākumam ir sagaidāma pozitīva ietekme uz bezdarba līmeni, respektīvi, tiks sekmēts nodarbinātības līmeņa pieaugums valstī, kā arī mazinātas citas šīs anotācijas I sadaļas 2.punktā minētās problēmas. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Projekta iesniegumu vērtēšanas kritērijus, kurus piemēros specifiskā atbalsta mērķa ietvaros projektu iesniegumu vērtēšanā, ir plānots izskatīt un apstiprināt 2014. – 2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:- komersanti, biedrības un nodibinājumi; - fiziskas personas, kuras plāno uzsākt sociālo uzņēmējdarbību;- nelabvēlīgākā situācijā esoši bezdarbnieki (ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, un bezdarbnieki ar invaliditāti);- personas ar invaliditāti un personas ar garīga rakstura traucējumiem.Saskaņā ar dažādu pētījumu (piemēram, “Sociālie uzņēmumi – nevalstiskās organizācijas Latvijā” un “*Pilot Project for Identification of Social Enterprises and Assessment of their Economic Impact in Latvia*”) rezultātiem, ir pamats uzskatīt, ka šobrīd indikatīvi sociālo uzņēmumu skaits (kuri atbilst sociālo uzņēmumu pazīmēm) Latvijā nepārsniedz 100 uzņēmumus. |
| 2. | Tiesiskā regulējuma ietekme uz tautsaimniecību un administratīvo slogu | Pasākuma ietvaros finansējuma saņēmējs un sadarbības partneris nodrošina MK noteikumu projekta 38., 36.1., 36.2., 36.3. un 36.4.apakšpunktā minēto informācijas sniegšanu un datu iegūšanu/uzkrāšanu. Attiecībā uz citām sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums |  - ievietojot informāciju tīmekļa vietnē par projekta īstenošanu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projektā īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā) = (5,09\*0,5) \* (1\*28) = 2,545 \* 28 = 71,26 *euro*; - datu uzkrāšana par MK noteikumu projekta 3.1.apakšpunktā minēto mērķa grupu: (izmēģinājuma projekta dalībnieku skaits \* laiks, kas nepieciešams datu uzkrāšanai/ievadīšanai reģistrā) \* darbaspēka atlīdzības vidējā likme = (200 \* 2) \* 5,09 = 400 \* 5,09 = 2036 *euro* - datu uzkrāšana par MK noteikumu projekta 3.3.apakšpunktā minētajiem bezdarbniekiem: (bezdarbnieku skaits \* laiks, kas nepieciešams datu ievadīšanai) \* darbaspēka atlīdzības vidējā likme = (217 \* 0,5) \* 5,09 = 108,5 \* 5,09 = 552 *euro* - informācijas sagatavošana un sniegšana pēc vadošās iestādes pieprasījuma par MK noteikumu projekta 3.3.apakšpunktā minētajiem bezdarbniekiem: (informācijas sniegšanas biežums visā projekta īstenošanas laikā \* laiks, kas nepieciešams datu pieprasīšanai un analīzei) \* darbaspēka atlīdzības vidējā likme = (6 \* 8) \* 5,09 = 48 \* 5,09 = 244 *euro*Ņemot vērā iepriekš minēto, indikatīvais kopējais administratīvo izmaksu monetārs novērtējums par datu (informācijas) uzkrāšanu līdz pasākuma beigām – 2903 *euro* apmērā.  |
| 4. | Cita informācija | Administratīvo izmaksu monetārs novērtējums par ar datu uzkrāšanu saistītajiem izdevumiem ir veikts indikatīvi. Pasākuma ietvaros nav paredzēta koordinācija ar Eiropas Savienības stratēģijas Baltijas jūras reģionam projektiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 27 325 | 1 955 000 | 2 975 000 | 2 975 000 |
| 2. Budžeta izdevumi: | 0 | 32 148 | 2 300 000 | 3 500 000 | 3 500 000 |
| 3. Finansiālā ietekme: | 0 | - 4 823 | - 345 000 | - 525 000 | - 525 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 9.1.1. specifiskā atbalsta mērķa 9.1.1.3. pasākumam “Atbalsts sociālajai uzņēmējdarbībai” plānots kopējais finansējums (kopējās attiecināmās izmaksas) 19 920 206 *euro* apmērā, tai skaitā ESF finansējums – 16 932 175 *euro* un valsts budžeta finansējums 2 988 031 *euro*. Saskaņā ar darbības programmā „Izaugsme un nodarbinātība” noteikto, 9.prioritārajam virzienam “Sociālā iekļaušana un nabadzības apkarošana” ESF piešķīrumam paredzama rezerve 14 001 679 *euro* apmērā. LM atbildībā esošajiem 9. prioritārā virziena specifiskā atbalsta mērķiem kopējā ESF finansējuma rezerve paredzēta 8 603 414 *euro* apmērā. Rezervi paredzēts veidot pasākumos 9.1.1.1. („Subsidētās darbavietas nelabvēlīgākā situācijā esošiem bezdarbniekiem”) 1 186 027 *euro* apmērā, pasākumam 9.1.1.3. („Atbalsts sociālajai uzņēmējdarbībai”) 4 250 000 *euro* apmērā, un pasākumam 9.2.2.1. (“Deinstitucionalizācija”) 3 167 387 *euro* apmērā. Ņemot vērā minēto, projekta iesniegumā finansējuma saņēmējs kopējo attiecināmo finansējumu plāno ne vairāk kā 14 920 206 *euro*, tai skaitā ESF finansējumu – 12 682175 *euro* un valsts budžeta finansējumu – 2 238 031 *euro*.Lēmums, vai rezervi izmantot projekta ietvaros, tiks pieņemts pēc prioritātes ietvaros sasniegto rezultātu uz 2018. gada 31. decembri analīzes.Ietekmes uz budžetu aprēķinos pieņemts, ka prioritārā virziena ietvaros mērķi uz 2018. gadu tiks sasniegti un rezerves finansējums tiks iekļauts projekta budžetā.Budžeta ieņēmumi ir finansējuma ESF daļa 85% apmērā no projekta attiecināmām izmaksām.Budžeta izdevumi ir kopējie projekta ieviešanai nepieciešamie līdzekļi attiecīgajā gadā.Projektu plānots ieviest no 2015.gada III ceturkšņa līdz 2022.gada IV ceturksnim. Uzsākot projektu (2015.gada III un IV ceturksnī) plānots mazāks finansējums. Otrajā gadā tiek plānots finansējums indikatīvi 12% apmērā, trešajam, ceturtajam un piektajam gadam finansējums kopā plānots indikatīvi 18% apmērā, savukārt no projekta īstenošanas sestā līdz astotajam gadam (ieskaitot) finansējums indikatīvi tiek plānots 12% apmērā.**2015.gadam** indikatīvi kopējās izmaksas 32 148 *euro*, tai skaitā ESF finansējums 27 325 *euro* un valsts budžeta līdzfinansējums 4 823 *euro*.**2016. gadam** indikatīvi kopējās izmaksas 2 300 000 *euro*, tai skaitā ESF finansējums 1 955 000 *euro* un valsts budžeta līdzfinansējums 345 000 *euro*. Budžetā 2016. gadam šobrīd finansējums projektam nav paredzēts. LM 2016.gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu, indikatīvi, 2 300 000 *euro* apmērā, pārdalei no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.**No 2017. gada līdz 2019.gadam** ik gadu kopējās izmaksas būs indikatīvi 3 500 000 *euro*, tai skaitā ESF finansējums 2 975 000 *euro* un valsts budžeta līdzfinansējums 525 000 *euro*. **No 2020.gada līdz 2021.gadam** ik gadu kopējās izmaksas būs indikatīvi 2 373 402 *euro*, tai skaitā ESF finansējums 2 017 392 *euro* un valsts budžeta līdzfinansējums 356 010 *euro*. **2022.gadam** kopējās izmaksas būs indikatīvi 2 341 254 *euro*, tai skaitā ESF finansējums 1 990 066 *euro* un valsts budžeta līdzfinansējums 351 188 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc specifiskā atbalsta mērķa pasākuma projekta apstiprināšanas. Pasākuma ietvaros piešķirot finanšu atbalstu pasākuma dalībniekiem, avansa maksājumus var paredzēt ne vairāk kā 50 procentu apmērā no kopējā piešķirtā finanšu atbalsta. Avansu ne vairāk kā 50 procentu apmērā ir nepieciešams noteikt, lai pasākuma dalībnieks varētu nosegt sociālās uzņēmējdarbības uzsākšanas izmaksas, piemēram, iekārtu iegādei, darba vietu nodrošināšanai, darbinieku apmācībai u.c. gadījumos.MK noteikumu projektā (22.punkts) ir noteikts, ka pasākuma ieviešanā un īstenošanā tiek plānotas neparedzētās izmaksas (izdevumi papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami noslēgtās vienošanās par projekta īstenošanu izpildes nodrošināšanai), ņemot vērā, ka sociālās uzņēmējdarbības ieviešana Latvijā tiek īstenota pilotprojekta veidā.Finansējuma saņēmējs, lai uzsāktu projekta darbību īstenošanu un attiecināmo izmaksu veikšanu saskaņā ar MK noteikumu projektā noteikto, piesaista projekta īstenošanai nepieciešamo projekta īstenošanas un projekta vadības personālu. Lai nodrošinātu efektīvu projekta (pasākuma) ieviešanu šobrīd tiek plānots, ka kopā tiks piesaistīti indikatīvi seši finansējuma saņēmēja projekta īstenošanas un vadības darbinieki, tai skaitā:- projekta vadītājs (44.saime, VII A līmenis): atalgojums mēnesī indikatīvi 2264 *euro* (14.mēnešalgu grupa);- projekta koordinators (44.saime, IV B līmenis): atalgojums mēnesī indikatīvi 1917 *euro* (13.mēnešalgu grupa); - trīs eksperti (44.saime, V A līmenis): viena eksperta atalgojums mēnesī indikatīvi 1647 *euro* (12.mēnešalgu grupa); - eksperts (44.saime, V B līmenis): atalgojums mēnesī indikatīvi 1917 *euro* (13.mēnešalgu grupa);Atlīdzības izmaksas (projekta tiešās attiecināmas personāla izmaksas) projekta īstenošanas un vadības personālam tiks segtas no projektam paredzētā finansējuma (ESF līdzekļiem).Lai nodrošinātu vienlīdzīgu situāciju visiem labklājības nozarē strādājošajiem, tai skaitā arī labklājības nozares ES fondu projektu personālam, pasākuma ietvaros ir paredzēts segt veselības apdrošināšanas izmaksas projekta vadības un īstenošanas personālam (aptuveni 6 darbinieki) pie nosacījuma, ja veselības apdrošināšana paredzēta finansējuma saņēmēja iestādē. Indikatīvi viena projekta darbinieka veselības apdrošināšanas izmaksas ir 213 *euro* gadā. Veselības apdrošināšanas izmaksas projekta ietvaros līdz 2022. gada beigām 6 projekta darbiniekiem plānotas indikatīvi 8 946 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saskaņā ar 2014. gada 30. oktobra MK rīkojumu Nr. 618 (prot. Nr. 55 47. §), LM balstoties uz projekta starprezultātiem, izstrādās un līdz 2018.gada 1.janvārim iesniegs noteiktā kārtībā Ministru kabinetā informatīvo ziņojumu par turpmāko rīcību pilnvērtīgas un efektīvas atbalsta sistēmas veidošanai sociālajiem uzņēmumiem.  |
| 2. | Atbildīgā institūcija | LM sadarbībā ar Finanšu ministriju.  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts paredz, ka finanšu atbalstu dotācijas veidā mērķa grupai tiek sniegts saskaņā ar:1) Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013);2) Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju;3) Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013).MK noteikumu projekts paredz, ka finansējuma saņēmējs un sadarbības partneris nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, (turpmāk – Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1407/2013;Komisijas regula Nr.717/2014;Komisijas regula Nr.1408/2013; Komisijas regula Nr.1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1303/2013 | MK noteikumu projekta 38.punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 1.panta 1.punkts. | MK noteikumu projekta 45.1.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 1.panta 1.punkts. | MK noteikumu projekta 45.1.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 1.panta 1.punkts. | MK noteikumu projekta 45.1.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts; 3.panta 2.punkts. | MK noteikumu projekta 45.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2007 2.panta 2.punkts; 3.panta 2.punkts. | MK noteikumu projekta 45.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2.punkts. | MK noteikumu projekta 45.2.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts; 5.panta 1. un 2.punkts. | MK noteikumu projekta 45.4.apakšpunkts  | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 3.panta 2.punkts; 5.panta 1., 2. un 3.punkts. | MK noteikumu projekta 45.4.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts; 5.panta 1., 2. un 3.punkts. | MK noteikumu projekta 45.4.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 1.panta 2.punkts. | MK noteikumu projekta 45.5.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas Regulas Nr.1408/2013 1.panta 2. un 3.punkts. | MK noteikumu projekta 45.5.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas Regulas Nr.717/2014 1.panta 2. un 3.punkts. | MK noteikumu projekta 45.5.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 6.panta 4.punkts. | MK noteikumu projekta 47.punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 6.panta 4.punkts. | MK noteikumu projekta 47.punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 6.panta 4.punkts. | MK noteikumu projekta 47.punkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs un sadarbības partneris nodrošinās informācijas un publicitātes pasākumus, kas noteikti Komisijas regulā Nr.1303/2013 un normatīvajos aktos par ES fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot līdz 2015.gada 23.janvārim sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv 2) sagatavot atzinumu par MK projektu pēc tā izsludināšanas Valsts sekretāru sanāksmē; 3) klātienē. |
| 3. | Sabiedrības līdzdalības rezultāti | Līdz 2015.gada 23.janvārim par tīmekļvietnē ievietoto projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda LM, sadarbības iestādes funkcijas – Centrālā finanšu un līgumu aģentūra. Pasākuma ietvaros finansējuma saņēmējs ir LM, finansējuma saņēmēja sadarbības partneris – valsts akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Pasākuma ietvaros netiek veidotas, likvidētas vai reorganizētas iestādes. Papildus esošajiem institūcijas cilvēkresursiem projektā (pasākuma īstenošanā) tiks piesaistīts projekta īstenošanai nepieciešamais finansējuma saņēmēja projekta īstenošanas un projekta vadības personāls, indikatīvi seši darbinieki. |
| 3. | Cita informācija | Nav. |

Ministru prezidente Laimdota Straujuma

Labklājības ministrs Uldis Augulis

10.08.2015. 12:38

4362

R.Kudļa, 67021630

Rudolfs.Kudla@lm.gov.lv

1. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” sākotnējā novērtējumā, kas izskatīts Uzraudzības komitejas apakškomitejas 2015.gada 26.marta sēdē. [↑](#footnote-ref-1)
2. “Attīstības finanšu institūcijas likums”, pieejams http://likumi.lv/doc.php?id=270323 [↑](#footnote-ref-2)
3. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” sākotnējā novērtējumā, kas izskatīts Uzraudzības komitejas apakškomitejas 2015.gada 26.marta sēdē. [↑](#footnote-ref-3)
4. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” sākotnējā novērtējumā, kas izskatīts Uzraudzības komitejas apakškomitejas 2015.gada 26.marta sēdē. [↑](#footnote-ref-4)
5. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” sākotnējā novērtējumā, kas izskatīts Uzraudzības komitejas apakškomitejas 2015.gada 26.marta sēdē. [↑](#footnote-ref-5)